Document ID: 32001L0003

Kommissionens direktiv 2001/3/EF
af 8. januar 2001
om tilpasning til den tekniske udvikling af Rådets direktiv 74/150/EØF om godkendelse af landbrugs- og skovbrugshjultraktorer og af Rådets direktiv 75/322/EØF om radiostøjdæmpning af landbrugs- og skovbrugstraktorer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 74/150/EØF af 4. marts 1974 om tilnærmelse af medlemsstaternes lovgivning om godkendelse af landbrugs- og skovbrugshjultraktorer(1), senest ændret ved Europa-Parlamentets og Rådets direktiv 2000/25/EF(2), særlig artikel 11, og
ud fra følgende betragtninger:
(1) Der skal foretages en præcisering af visse artikler i direktiv 74/150/EØF, og bilagene hertil skal tilpasses efter bilagene til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(3), senest ændret ved Europa-Parlamentets og Rådets direktiv 2000/40/EF(4), og til Rådets direktiv 92/61/EØF af 30. juni 1992 om standardtypegodkendelse af to- og trehjulede motordrevne køretøjer(5), senest ændret ved Europa-Parlamentets og Rådets direktiv 2000/7/EF(6).
(2) Rådets direktiv 75/322/EØF(7), senest ændret ved Kommissionens direktiv 2000/2/EF(8), indeholder et oplysningskort, hvis nummerering kræves ændret som følge af de ændringer, der foretages ved nærværende direktiv.
(3) Direktiv 74/150/EØF og 75/322/EØF bør derfor tilpasses.
(4) De foranstaltninger, der er fastsat i dette direktiv, er i overensstemmelse med udtalelse fra det udvalg for tilpasning til den tekniske udvikling, som der nedsat ved artikel 12 i direktiv 74/150/EØF -
UDSTEDT FØLGENDE DIREKTIV:
Artikel 1
I direktiv 74/150/EØF foretages følgende ændringer:
1) I artikel 2, litra b), erstattes udtrykket "i de særlige direktiver" af udtrykket "i de særlige direktiver, der er fastsat i bilag II".
2) I artikel 3 affattes andet punktum således:"Med begæringen skal følge en fuldstændig liste med oplysninger eller et oplysningskort, jf. modellerne i bilag I, og de dokumenter, der er anført på dette kort."
3) I artikel 4, stk. 1, affattes det indledende punktum således:"Den enkelte medlemsstat godkender enhver traktortype (jf. definitionerne af køretøjsklasser og -typer i bilag II), der opfylder følgende betingelser:".
4) Bilagene erstattes af teksten i bilag I til nærværende direktiv.
Artikel 2
Bilag II A (ikke tillæggene) til direktiv 75/322/EØF erstattes af teksten i bilag II til nærværende direktiv.
Artikel 3
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2002. De underretter straks Kommissionen herom.
Når medlemsstaterne vedtager disse bestemmelser, skal de ved vedtagelsen indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 4
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 8. januar 2001.

Labels: 1
20
7
8
6